Virallinen lehti nro C 134 , 30/04/1998 s. 0109



KIRJALLINEN KYSYMYS P-3185/97 komissiolle esittäjä(t): Luigi Caligaris (ELDR) (9. lokakuuta 1997) Aihe: Triesten vapaasataman erityistullijärjestelmän toteuttamisehdot Triesten tuomioistuin on hiljattain vahvistanut Triesten vapaasatamalle 1947 Pariisin rauhansopimuksen liitteessä VIII annetun erityistullijärjestelmän toteuttamisen. Päätöksessä korostetaan, ettei se ole ristiriidassa Euroopan yhteisön Rooman perustamissopimuksen eikä yhteisön tullisäännöstön kanssa, jossa tehdään poikkeus ¨aiemmin tehtyjen kansainvälisten sopimusten vastakkaiden määräysten osalta¨. Joidenkin mukaan näitä määräyksiä voidaan soveltaa täysin tullivapaiden (sisään ja ulos lastaus, varastointi, kaupankäynti, jalostus) tavaroiden vapaakaupan lisäksi myös kaikessa muussa EU:n kiintiöillä säädeltyjen tavaroiden kaupassa; voidaan tuoda ja käsitellä korkeasti verotettuja tavaroita, merkitä tavaroita uudelleen EU:n tuotteiksi ja laitteiksi vientiä varten; voidaan käsitellä yhteisön ulkopuolella valmistettuja tuotteita, joiden tuonti on estetty EU:n protektionistisilla säännöksillä, jotta ne voidaan tuoda EU:n alueelle sallittuina lopputuotteina. Voiko komissio sanoa, onko tätä tulkintaa pidettävä Euroopan lainsäädännön kannalta johdonmukaisena? Komission jäsenen Mario Montin komission puolesta antama vastaus (28. lokakuuta 1997) Yhteisön jäsenvaltioissa sijaitsevia vapaa-alueita koskevat perussäännöt vahvistetaan yhteisön tullikoodeksissa ((Neuvoston asetus (ETY) 2913/92, 12.10.1992, EYVL L 302, 19.10.1992. )) ja sen soveltamissäännöksissä ((Komission asetus (ETY) 2454/93, 2.7.1993, EYVL L 253, 11.10.1993. )). Niissä esitetään periaate, jonka mukaan Euroopan vapaa-alueet sisältyvät tullialueeseen, eli niihin sovelletaan rajattuja poikkeustapauksia lukuun ottamatta yleisiä toimenpiteitä, jotka ovat voimassa muussa osassa aluetta. Poikkeukset koskevat pääasiassa tuontitullien ja -maksujen soveltamatta jättämistä sekä kauppapoliittisia toimenpiteitä kolmansille tuotteille. Lisäksi sallitaan, että vapaa-alueelle sijoitetut yhteisön tuotteet nauttivat vientiin liittyvistä verotuseduista. Yhteisön säännöissä vahvistetaan hyvin yksinkertaiset menettelyt sekä tavaroiden uudelleenlastaukseen ja varastointiin vapaa-alueiden sisällä liittyviä tullitarkastuksia varten että tavaroiden käsittelemiseksi vapaa-alueilla. Niissä säädetään periaatteessa tulli-ilmoituksen ja tullille esittämisen kumoamisesta ja asetetaan kirjanpitovelvollisuus. Teollinen valmistus vapaa-alueilla on myös mahdollista, kunhan noudatetaan taloudellisesti vaikuttavaa tullimenettelyä, varsinkin jalostusliikennettä. Komission hallussa olevien tietojen mukaan vaikuttaa siltä, että Italiassa voimassa oleva lainsäädäntö aiheuttaa ongelmia suhteessa voimassa olevaan yhteisön lainsäädäntöön, erityisesti maksuajan ja teollisen valmistuksen osalta. Vuonna 1947 tehty Pariisin rauhansopimus (liite VIII) ja vuonna 1975 (Italian ja Jugoslavian välillä) tehty Osimon kahdenvälinen sopimus eivät näytä sallivan Triesten vapaa-alueelle mahdollisuuksia, joista ei säädetä edellä mainitussa yhteisön lainsäädännössä. Italian viranomaisiin ollaan parhaillaan yhteydessä tilanteen selvittämiseksi. Jos vahvistuisi, että Italian lainsäädäntö on ristiriidassa yhteisön sääntöjen kanssa, Italian viranomaisille ei annettaisi lupaa myöntää kyseisiä poikkeuksia, ellei yhteisön tullikoodeksia muuteta.